Diari Oficial de la Generalitat Valenciana


Sumari del DOGV 5701, del 12-02-2008 (2008/1577)

Informació pública de l'alternativa tècnica del Programa d'Actuació Integrada Sector Sant Francesc de Betxí.
------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1577


Data del document
:   30-01-2008

Organisme emissor
:   Gestora Urbanistica L'Estany, SL

Tipus de document
:   Informació Pública

Descriptors 

:   * Betxí
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada Sector Sant Francesc de Betxí. [2008/1577]  
La mercantil Gestora Urbanística l'Estany, SL, amb domicili social en el carrer Colom, núm. 5, de Nules (Castelló) i amb CIF número B-12568101, té intenció de participar en el concurs per a la selecció i adjudicació de la figura d'agent urbanitzador del Programa d'Actuació Integrada Sector Sant Francesc de Betxí, les bases particulars del qual van ser aprovades pel Ple de l'Ajuntament de 30 d'octubre de 2007, enviat l'anunci de licitació al Diari Oficial de la Unió Europea el 6 de novembre de 2007, i publicat l'anunci de licitació en el Diari Oficial de la Comunitat Valenciana número 5644, de data 21 de novembre de 2007.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, per un termini d'un mes, els documents següents:  
- Alternativa tècnica del programa, composta per:  
1. Memòria del programa.  
2. Projecte d'urbanització del sector Sant Francesc.  
3. Projecte d'execució de Ciutat Esportiva.  
Estos documents s'han protocol·litzat en la notaria d'Almassora, pel notari substitut de la notaria vacant de Betxí, Luis Fernández Santana, amb domicili en el carrer Trinitat, núm. 163-baixos, 12866 Almassora (Castelló). Així mateix se n'ha depositat còpia en l'Ajuntament de Betxí.  
Durant el termini d'exposició, qualsevol persona que ho desitge, podrà comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre la còpia de l'acta de protocol·lització o sol·licitar que se li exhibisca, així com formular al·legacions i suggeriments. Així mateix, podrà comparéixer en l'Ajuntament de Betxí, en horari d'atenció al públic, on està depositada còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del Programa d'Actuació Integrada del Sector Sant Francesc de Betxí al domicili fiscal dels que consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que intentada esta, no s'haguera pogut practicar, sense perjuí que l'avís dels titulars esmentats s'efectue addicionalment per mitjà de publicació en el Butlletí Oficial de la Província de Castelló.  
Betxí, 30 de gener de 2008.- L'apoderat: Salvador Arrufat Cherta.